Zamoli roditelja da ti pročita pjesmu Majčica Zemlja.

Razgovarajte:

Što nam sve Zemlja daje (što sve jedemo, kamo idemo, što možemo iskoristiti od Zemlje)?

Kako se mi ponašamo prema Zemlji?

Kako se Zemlja osjeća?

I na kraju TI **PROČITAJ PJESMU** (koliko možeš)

Odslušaj pjesmu DZ „Kikiči“

**MAJČICA ZEMLJA**

MAJČICA NAS ZEMLJA NOSI  
KROZ SVEMIRSKI BESKRAJ MODRI  
MAJČICA NAS ZEMLJA ČUVA  
HRANI, POJI, GRIJE, BODRI.  
  
ZA NAS DJECU SVOJU DRAGU  
RODILA JE VOĆEM, CVIJEĆEM  
VRAĆAMO JOJ DETERDŽENTOM  
BUKOM, SMOGOM, SVAKIM SMEĆEM.  
  
**R**: HEJ, VI LJUDI DOBRE VOLJE  
U ČITAVOM SVIJETU  
SAČUVAJMO ZEMLJU DRAGU  
TU DIVNU PLANETU.  
HEJ, VI DJECO DOBRE VOLJE  
U ČITAVOM SVIJETU  
SAČUVAJMO ZEMLJU NAŠU  
TU DIVNU PLANETU.

MAJČICA NAM SVE JE DALA  
METAL, NAFTU, DRAGI KAMEN  
AL JE SRCA MNOGIH LJUDI  
ZAHVATIO SLIJEPI PLAMEN.  
  
PROSULI SU NJENO BLAGO  
NA RATOVE TEŠKE, SKUPE  
ISPARIT ĆE LJUDSKA SREĆA  
KROZ OZONSKE SILNE RUPE.  
  
MAJČICA JE ZEMLJA BOLNA  
POPLAVAMA PLAČE, JECA  
KAŠLJE, GORI, POTRES, POŽAR  
ŠTO TO ČINE NJENA DJECA.  
  
MAJČICA NAS ZEMLJA MOLI  
VRATIMO JOJ BISTRE VODE  
VRATIMO JOJ MIRIS CVIJEĆA  
I NA DIMNJAK GNIJEZDO RODE.